Borgerne i Agersted skjuler ikke deres vrede og frustration over, at den lokale skole er på vej til at lukke. - Jeg håber virkelig de har en god grund, for de lukker danmarks bedste skole, siger Magnus Blæhr, som er elev i sjette klasse på den lukningstruede skole. 25 ud af 27 byrådspolitikere i Brønderslev kommune stemte i går for skolelukninger i Agersted og Serritslev. Lukningen af Agersted Skole, som åbnede i 1919, betyder, at 85 elever skal skifte skole efter det kommende skoleår. - Det er så trist, for vi har en god skole, hvor der blivr lagt rigtig mange kræfter for både personale, elever og forældre, siger Henrik Sparvath, afdelingsleder på Agersted Skole. Det er ikke mange i byen, der forstår, hvorfor byrådet vil lukke både Serritslev og Agersted skoler. I 2010 gik begge skoler fri. Se mere i de regionale nyheder klokken 19.30.

Opsummering:
Agersted må efter alt at dømme vinke farvel til skolen, som har været en del af byen i knap hundrede år.